b'\n_START_ARTICLE_\nLangas.net\n_START_PARAGRAPH_\nLangas.net\xc2\xa0\xe2\x80\x93 informacinis Lietuvos jaunimo u\xc5\xbesienyje portalas. \xc4\xaekurtas 1997 m. Jame patalpinta informacija apie studijas u\xc5\xbesienyje (program\xc5\xb3 ir fond\xc5\xb3 skelbimai), pragyvenimo salygas, apie lietuvi\xc5\xb3 renginius ir susitikimus, pateikti svarbi\xc5\xb3 (gyenant u\xc5\xbesienyje) organizacij\xc5\xb3 bei \xc4\xafstaig\xc5\xb3 s\xc4\x85ra\xc5\xa1ai, nuorodos. \xc5\xa0iuo metu informacija n\xc4\x97ra aktuali (JAV skyrius atnaujintas 2003\xc2\xa0m, Vokietijos\xc2\xa0\xe2\x80\x93 2006\xc2\xa0m. spal\xc4\xaf, Austrijos\xc2\xa0\xe2\x80\x93 2008\xc2\xa0m. baland\xc4\xaf). Dalis skelbim\xc5\xb3 (pvz., i\xc5\xa1 Airijos skyriaus 2008\xc2\xa0m. rugpj\xc5\xabt\xc4\xaf) perkelta \xc4\xaf atitinkamus Lietuvi\xc5\xb3 bendruomeni\xc5\xb3 portalus._NEWLINE_Portalo vyr. redaktorius\xc2\xa0\xe2\x80\x93 Rimas \xc4\x8cuplinskas.\n_START_SECTION_\nLSU elektroninis klubas\n_START_PARAGRAPH_\n1996 m. \xc4\xafsteigtas Lietuvos student\xc5\xb3 u\xc5\xbesienyje elektroninis klubas (LSU EK, angl. mailing list) vienija dal\xc4\xaf Lietuvos student\xc5\xb3, esan\xc4\x8di\xc5\xb3 u\xc5\xbesienyje. Tikslas\xc2\xa0\xe2\x80\x93 sudaryti galimybes tarpusavyje bendrauti Lietuvos studentams u\xc5\xbesienyje. Klubas moderuojamas rankiniu b\xc5\xabdu: moderatoriui siun\xc4\x8diami lai\xc5\xa1kai jo nuo\xc5\xbei\xc5\xabra persiun\xc4\x8diami toliau visiems s\xc4\x85ra\xc5\xa1o nariams. \xc4\xae s\xc4\x85ra\xc5\xa1\xc4\x85 moderatoriaus nuo\xc5\xbei\xc5\xabra gali b\xc5\xabti \xc4\xafra\xc5\xa1yti ir su LSU tiesiogiai nesusij\xc4\x99 asmenys (pvz., studentai Lietuvoje, u\xc5\xbesienyje gim\xc4\x99 lietuviai studentai, ir kiti\xc2\xa0\xe2\x80\x93 pvz., LSU veikla besidomintys\xc2\xa0\xe2\x80\x93 asmenys). \xc5\xa0iuo metu nauj\xc5\xb3 nari\xc5\xb3 registracija laikinai sustabdyta._NEWLINE_Nuo 1996\xc2\xa0m. iki 1997 m. gegu\xc5\xbe\xc4\x97s m\xc4\x97n. klub\xc4\x85 moderavo jo \xc4\xafk\xc5\xabr\xc4\x97jas Rolandas Urbonas (tuo metu\xc2\xa0\xe2\x80\x93 Stokholmo (\xc5\xa0vedija) Karali\xc5\xa1kojo technologijos instituto studentas). Dabartinis moderatorius\xc2\xa0\xe2\x80\x93 Darius Brazi\xc5\xabnas (Toronto universitetas, Kanada).'